ΚΑΝΟΝΙΣΜΟΣ (ΕΚ) αριθ. 163/96 ΤΗΣ ΕΠΙΤΡΟΠΗΣ της 30ής Ιανουαρίου 1996 για τροποποίηση των κανονισμών (ΕΟΚ) αριθ. 3478/92 και (ΕΚ) αριθ. 1066/95 στον τομέα του ακατέργαστου καπνού όσον αφορά τον καθορισμό ορισμένων προθεσμιών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2075/92 του Συμβουλίου της 30ής Ιουνίου 1992 περί κοινής οργανώσεως αγοράς στον τομέα του ακατέργαστου καπνού (1), όπως τροποποιήθηκε τελευταία από τον κανονισμό (ΕΚ) αριθ. 711/95 (2), και ιδίως τα άρθρα 7 και 11,

Εκτιμώντας:

ότι, λόγω έλλειψης απόφασης του Συμβουλίου σχετικά με την πρόταση της Επιτροπής περί καθορισμού των ανωτάτων ορίων εγγύησης για τη συγκομιδή 1996, τα κράτη μέλη δεν είναι σε θέση να τηρήσουν τις προθεσμίες που ορίστηκαν από τον κανονισμό (ΕΟΚ) αριθ. 3478/92 της Επιτροπής της 1ης Δεκεμβρίου 1992 περί λεπτομερών κανόνων εφαρμογής του καθεστώτος πριμοδότησης στον τομέα του ακατέργαστου καπνού (3), όπως τροποποιήθηκε τελευταία από τον κανονισμό (ΕΚ) αριθ. 2171/95 της Επιτροπής (4), και από τον κανονισμό (ΕΚ) αριθ. 1066/95 της Επιτροπής της 12ης Μαΐου 1995 σχετικά με τις λεπτομέρειες εφαρμογής του κανονισμού (ΕΟΚ) αριθ. 2075/92 του Συμβουλίου όσον αφορά το καθεστώς ποσοστώσεων στον τομέα του ακατέργαστου καπνού, για τις περιόδους συγκομιδής 1995, 1996 και 1997 (5), όπως τροποποιήθηκε τελευταία από τον κανονισμό (ΕΚ) αριθ. 2171/95 7 ότι πρέπει, επομένως να τροποποιηθούν οι εν λόγω προθεσμίες για τη συγκομιδή 1996 7

ότι τα εν λόγω μέτρα πρέπει να εφαρμοστούν το ταχύτερο δυνατόν 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης καπνού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 3 του κανονισμού (ΕΟΚ) αριθ. 3478/92 τροποποιείται ως εξής:

1. Η παράγραφος 1 δεύτερο εδάφιο αντικαθίσταται από το ακόλουθο κείμενο:

«Για τη συγκομιδή 1996, τα κράτη μέλη μπορούν να δεχθούν να υπαχθούν στο καθεστώς της πριμοδότησης οι συμβάσεις που έχουν συναφθεί στις 31 Μαΐου το αργότερο και, στην περίπτωση των συμβάσεων που έχουν συναφθεί μετά από παραχώρηση συμπληρωματικών ποσοτήτων δυνάμει του άρθρου 11 παράγραφος 3 του κανονισμού (ΕΚ) αριθ. 1066/95 της Επιτροπής (*) πριν από τις 15 Ιουλίου.

(*) ΕΕ αριθ. L 108 της 13. 5. 1995, σ. 5.»2. Η παράγραφος 2 δεύτερο εδάφιο αντικαθίσταται από το ακόλουθο κείμενο:

«Για τη συγκομιδή 1996, τα κράτη μέλη μπορούν να δεχθούν να υπαχθούν στο καθεστώς της πριμοδοτήσεως οι συμβάσεις που έχουν μεταφερθεί για καταχώρηση πριν από τις 8 Ιουνίου και στην περίπτωση των συμβάσεων που έχουν συναφθεί μετά από παραχώρηση συμπληρωματικών ποσοτήτων δυνάμει του άρθρου 11 παράγραφος 3 του κανονισμού (ΕΟΚ) αριθ. 3477/92, πριν από τις 31 Ιουλίου».

Άρθρο 2

Ο κανονισμός (ΕΚ) αριθ. 1066/95 τροποποιείται ως εξής:

1. Το άρθρο 3 τέταρτο εδάφιο αντικαθίσταται από το ακόλουθο κείμενο:

«Για τη συγκομιδή 1996, τα κράτη μέλη μπορούν να επιτρέψουν την παράταση της προθεσμίας που αναφέρεται στο δεύτερο εδάφιο, μέχρι τις 15 Μαρτίου.»

2. Το άρθρο 11 παράγραφος 3 δεύτερο εδάφιο αντικαθίσταται από το ακόλουθο κείμενο:

«Για τη συγκομιδή 1996, τα κράτη μέλη μπορούν να επιτρέψουν την παράταση της προθεσμίας που αναφέρεται στο δεύτερο εδάφιο, μέχρι τις 30 Ιουνίου.»

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιανουαρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 215 της 30. 7. 1992, σ. 70.

(2) ΕΕ αριθ. L 73 της 1. 4. 1995, σ. 13.

(3) ΕΕ αριθ. L 351 της 2. 12. 1992, σ. 17.

(4) ΕΕ αριθ. L 218 της 14. 9. 1995, σ. 6.

(5) ΕΕ αριθ. L 108 της 13. 5. 1995, σ. 5.